bombman/thwiki-2026-super-clean-3k huggingface dataset:
สืบเนื่องมาจากข่าวการเสียชีวิตของไมเคิล แจ็กสัน ซึ่งพี่มานพนำมาลงนะครับ (ไว้อาลัยพี่เป้า สามวินาที) ต้นฉบับข่าว มาจากอเมริกา พี่มานพก็อยู่วอชิงตัน ดีซี อเมริกา ซึ่งอยู่ในโซนเวลา UTC - 5 ซึ่ง ณ เวลาที่นำมาลงยังเป็นวันที่ ๒๕ ตามเวลาในอเมริกาอยู่ แต่ทว่าในไทยซึ่งเป็นโซนเวลา UTC + 7 คือวันที่ ๒๖ แล้ว ข่าวการเสียชีวิตของไมเคิล สำนักข่าวทั่วโลกแทบจะอัปเดตในเวลาเดียวกัน แต่จะปรากฏเป็นว่า แหล่งข่าวในอเมริกา ระบุวันที่ ๒๕ แต่ แหล่งข่าวในออสเตรเลีย ระบุวันที่ ๒๖ จาก แหล่งข่าวสำนักพิมพ์ AdelaideNows ระบุวันที่ ๒๖ มิถุนา เวลา 0720 แต่ แหล่งข่าว TMZ ของอเมริกา ระบุวันที่ ๒๕ มิถุนา เวลา 1720 (คำนวณเทียบกับแหล่งข่าวในออสเตรเลียแล้วคือเวลาเดียวกัน) ซึ่ง เวลาในเมืองไทยก็จะเป็น เวลา 0950 ของวันที่ ๒๖ ถามว่า เราจะระบุเวลากันอย่างไรดี ควรจะมีการระบุถึงเขตเวลาของแหล่งข่าวไหม ถ้ามาจากสำนักข่าวต่างประเทศ --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 05:49, 26 มิถุนายน 2552 (ICT) โดยหลักสากลแล้ว บางที่เขานิยมใช้เวลา UTC หรือ GMT ไปเลยจะได้ยุติธรรม แต่ในกรณีนี้ผมเห็นว่าควรใช้ UTC+7.00 ไม่ใช่เพราะเป็นตามเวลาในประเทศไทย แต่เป็นตามเวลาของระบบที่เราใช้ครับ ลองดูที่ประวัติการบันทึกของระบบเรา จะเห็นว่าใช้ UTC+7.00 อยู่ ด้งนั้นเพื่อความสอดคล้องกันกับระบบและเนื้อหา จึงเสนอว่าถ้าไม่ระบุเวลาแหล่งข่าว ก็ให้ถือเสมือนว่าเวลาที่อ้างอิงเป็น UTC+7.00 สอดคล้องกับระบบบันทึกลงเวลาของมีเดียวิกิ --taweethaも 10:21, 28 มิถุนายน 2552 (ICT) ตามหลักสากล(อีกสากลนึง - ไม่มีอ้างอิง) เห็นว่าใช้ตามเวลาที่เขียนข่าวนะครับ อย่างถ้าต้นฉบับวันจันทร์ แต่ถ้าคนเขียนวันพุธเราก็ลงวันที่วันพุธไปเลย --Manop พูดคุย - (irc) 22:29, 28 มิถุนายน 2552 (ICT) ควรระบุเขตเวลาของแหล่งข่าวลงไปด้วย ในกรณีที่เป็นเหตุการณ์ประเภท time critical และอ้างอิงแหล่งข่าวกันคนละซีกโลก --Octra Dagostino 14:40, 6 กรกฎาคม 2552 (ICT)
พระครูวิสุทธสีลากร สถานะเดิมชื่อ วิเชียร (แดง)จิรสุวรรณ เกิดเมื่อ 11ค่ำ เดือนยี่ ปีมะเมีย ตรงกับวันพุธที่1มกราคม พ.ศ. 2462 บิดาชื่อ นายจันทร์ มารดาชื่อ นางเอี่ยม จิรสุวรรณ ภูมิลำเนา ต.บางทราย อ.เมือง จ.ชลบุรี มีพี่น้องร่วมบิดา-มารดา ดังนี้ 1. นายพุฒ จิรสุวรรณ ถึงแก่กรรม 2. นายบุญมี จิรสุวรรณ ถึงแก่กรรม 3. นางสาวทองพูน จิรสุวรรณ ถึงแก่กรรม 4. ท่านพระครูวิสุทธสีลากร 5. นางสาวทองหยิบ จิรสุวรรณ ถึงแก่กรรม 6. เด็กหญิงไม่ทราบชื่อ(เสียชีวิตตั้งแต่ยังเด็ก) 7. นางสาวสุขใจ จิรสุวรรณ 8. นางสาวอรุณี จิรสุวรรณ การศึกษา จบการศึกษาชั้นประถมปีที่ 8 ที่โรงเรียนวัดช่องลม เข้ารับราชการทหาร ปี พ.ศ. 2482 เข้ารับราชการทหารเป็น พลทหาร เชียน (ตามเอกสารทางการทหาร)หรือวิเชียร จิรสุวรรณ สังกัดกองพันนาวิกโยธิน 2 ฐานทัพเรือสัตหีบ ได้เข้าร่วมรบในสงครามมหาเอเชียบูรพา ปี พ.ศ. 2484 ปลดประจำการ จ่าตรี วิเชียร จิรสุวรรณ ได้รับพระราชทานเหรียญชัยสมรภูมิ ปีพุทธศักราช 2484 ตามมติคณะรัฐมนตรี โดยมี จอมพล แปลก พิบูลสงคราม ลงนามรับรองในตำแหน่งรัฐมนตรีว่าการกระทรวงกลาโหมะทรวงกลาโหม (ในสมัยนั้น) ลาสิกขาบท ปี พ.ศ. 2488 อุปสมบท ณ วัดช่องลม โดยมี พระชลธารธรรมวาที (ฮง ปภฺกโร) วัดราษฎร์บำรุง ชลบุรี เป็นพระอุปัชฌาย์ ปี พ.ศ. 2489 ปี พ.ศ. 2525 รักษาการตำแหน่งเจ้าอาวาส วัดช่องลม ปี พ.ศ. 2525 ดำรงตำแหน่งเจ้าอาวาส (ลำดับที่7) วัดช่องลม อ.เมือง จ.ชลบุรี ปี พ.ศ. 2526 พระอุปัชฌาย์
แฮร์รี่ พอตเตอร์ คือ ชุดนวนิยายแฟนตาซี ประพันธ์โดย เจ. เค. โรว์ลิ่ง หนังสือในชุดแฮร์รี่ พอตเตอร์มีจำนวนเจ็ดเล่ม โดยหนังสือเล่มแรกในชุด แฮร์รี่ พอตเตอร์กับศิลาอาถรรพ์ วางจำหน่ายในฉบับภาษาอังกฤษเมื่อปี พ.ศ. 2540 และฉบับภาษาไทยในปี พ.ศ. 2543 ส่วนเล่มที่เจ็ดซึ่งเป็นเล่มสุดท้ายของชุดมีชื่อว่า แฮร์รี่ พอตเตอร์กับเครื่องรางยมทูต ฉบับภาษาอังกฤษออกวางจำหน่ายทั่วโลกในวันที่ 21 กรกฎาคม พ.ศ. 2550 โดยสำนักพิมพ์บลูมส์บิวรี่ รับผิดชอบพิมพ์จำหน่ายในสหราชอาณาจักร และสำนักพิมพ์สกอลาสติกในสหรัฐอเมริกา ส่วนฉบับภาษาไทยออกวางจำหน่ายในวันที่ 8 ธันวาคม พ.ศ. 2550 โดยสำนักพิมพ์นานมีบุ๊คส์ โครงเรื่องหลักของนวนิยายชุดนี้เกี่ยวข้องกับการต่อสู้ของแฮร์รี่ พอตเตอร์ กับพ่อมดร้าย ลอร์ดโวลเดอมอร์ ผู้สังหารบิดามารดาของแฮร์รี่ และวางฉากหลักอยู่ที่ โรงเรียนคาถาพ่อมดแม่มดและเวทมนตร์ศาสตร์ฮอกวอตส์ หัวใจสำคัญของเรื่องคือการเปลี่ยนผ่านของวัยของตัวละครเอก แฮร์รี่ พอตเตอร์ และเพื่อนสนิท เฮอร์ไมโอนี่ เกรนเจอร์และรอน วีสลีย์ โดยเรื่องราวส่วนใหญ่จะเป็นมุมมองของเขาและสิ่งที่เขาได้เรียนรู้จากเพื่อน อาจารย์ หรือประสบการณ์ที่ผ่านเข้ามาในชีวิต อ่านต่อ... บทความคัดสรรก่อนหน้านี้: สุนทรภู่ - เซนต์เซย์ย่า - สมเด็จพระเทพรัตนราชสุดาฯ สยามบรมราชกุมารี ที่เก็บถาวร – บทความคัดสรรอื่น ๆ
สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร พระนามเดิม พระองค์เจ้ารังสิตประยูรศักดิ์ (๑๒ พฤศจิกายน พ.ศ. ๒๔๒๘ - ๗ มีนาคม พ.ศ. ๒๔๙๔) พระราชโอรสองค์ที่ ๕๒ ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เนื่อง สนิทวงศ์ ประสูติในพระบรมมหาราชวังเมื่อวันพฤหัสบดี ขึ้น ๖ ค่ำ เดือน ๑๒ ปีระกา ตรงกับวันที่ ๑๒ พฤศจิกายน พ.ศ. ๒๔๒๘ ทรงเข้าศึกษาในมหาวิทยาลัยไฮเดลแบร์กโดยทรงพระประสงค์ที่จะศึกษาวิชาแพทย์ แต่ในระยะแรกทรงศึกษาวิชากฎหมาย ตามพระราชประสงค์ของพระบาทสมเด็จพระจุลจอมเกล้าเจ้าอยู่หัว ต่อมาจึงทรงเปลี่ยนไปเรียนวิชาการศึกษา และยังทรงเข้าเรียนวิชาที่เกี่ยวกับการแพทย์บางอย่างเป็นส่วนพระองค์กับศาสตราจารย์ในมหาวิทยาลัยนั้นด้วย หลังจากสำเร็จการศึกษาเดินทางกลับประเทศไทย และต่อมาได้สมรสกับ หม่อมเอลิซาเบท รังสิต ณ อยุธยา (สกุลเดิม ชาร์นแบร์เกอร์) (Elisabeth Scharnberger) สตรีชาวเยอรมัน ณ ที่ทำการอำเภอเวสตมินสเตอร กรุงลอนดอน เมื่อวันที่ 28 สิงหาคม พ.ศ. 2445 ทรงเป็นต้นราชสกุล รังสิต ทรงมีโอรส 2 พระองค์และธิดา 1 พระองค์ โดยพระองค์ได้ทรงจัดตั้งวิชาแพทย์ปรุงยาขึ้นในโรงเรียนราชแพทยาลัย ตามที่กรมหลวงพิษณุโลกประชานาถได้ทรงปรารภเกี่ยวกับการขาดแคลนแพทย์ปรุงยาในกองทัพ ต่อมาจึงเปลี่ยนชื่อเป็นโรงเรียนเภสัชกรรม ในปี พ.ศ. 2476 กรมหมื่นชัยนาทนเรนทร ทรงได้รับการเชิดชูเฉลิมพระเกียรติ์เป็น พระบิดาของวิทยาศาสตร์เภสัชกรรมแห่งประเทศไทย สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร สิ้นพระชนม์ที่วังถนนวิทยุ เมื่อวันที่ 7 มีนาคม พ.ศ. 2494 ด้วยพระโรคหืดและโรคพระหทัยวาย เป็นราชโอรสองค์สุดท้ายในพระบาทสมเด็จพระจุลจอมเกล้าเจ้าอยู่หัว และพระชนม์ยืนที่สุด ด้วยพระชนมายุ 66 ปี 4 เดือน อ่านต่อ...
ดาราศาสตร์ ดาราศาสตร์ คือวิชาวิทยาศาสตร์ที่ศึกษาวัตถุท้องฟ้า (อาทิ ดาวฤกษ์ ดาวเคราะห์ ดาวหาง และดาราจักร) รวมทั้งปรากฏการณ์ทางธรรมชาติต่างๆ ที่เกิดขึ้นจากนอกชั้นบรรยากาศของโลก โดยศึกษาเกี่ยวกับวิวัฒนาการ ลักษณะทางกายภาพ ทางเคมี ทางอุตุนิยมวิทยา และการเคลื่อนที่ของวัตถุท้องฟ้า ตลอดจนถึงการกำเนิดและวิวัฒนาการของเอกภพ ดาราศาสตร์เป็นหนึ่งในสาขาของวิทยาศาสตร์ที่เก่าแก่ที่สุด นักดาราศาสตร์ในวัฒนธรรมโบราณสังเกตการณ์ดวงดาวบนท้องฟ้าในเวลากลางคืน และวัตถุทางดาราศาสตร์หลายอย่างก็ได้ถูกค้นพบเรื่อยมาตามยุคสมัย อย่างไรก็ตาม กล้องโทรทรรศน์เป็นสิ่งประดิษฐ์ที่จำเป็นก่อนที่จะมีการพัฒนามาเป็นวิทยาศาสตร์สมัยใหม่ ตั้งแต่อดีตกาล ดาราศาสตร์ประกอบไปด้วยสาขาที่หลากหลายเช่น การวัดตำแหน่งดาว การเดินเรือดาราศาสตร์ ดาราศาสตร์เชิงสังเกตการณ์ การสร้างปฏิทิน และรวมทั้งโหราศาสตร์ แต่ดาราศาสตร์ทุกวันนี้ถูกจัดว่ามีความหมายเหมือนกับฟิสิกส์ดาราศาสตร์ ตั้งแต่คริสต์ศตวรรษที่ 20 เป็นต้นมา ดาราศาสตร์ได้แบ่งออกเป็นสองสาขาได้แก่ ดาราศาสตร์เชิงสังเกตการณ์ และดาราศาสตร์เชิงทฤษฎี ดาราศาสตร์เชิงสังเกตการณ์จะให้ความสำคัญไปที่การเก็บและการวิเคราะห์ข้อมูล โดยการใช้ความรู้ทางกายภาพเบื้องต้นเป็นหลัก ส่วนดาราศาสตร์เชิงทฤษฎีให้ความสำคัญไปที่การพัฒนาคอมพิวเตอร์หรือแบบจำลองเชิงวิเคราะห์ เพื่ออธิบายวัตถุท้องฟ้าและปรากฏการณ์ต่างๆ ทั้งสองสาขานี้เป็นองค์ประกอบซึ่งกันและกัน กล่าวคือ ดาราศาสตร์เชิงทฤษฎีใช้อธิบายผลจากการสังเกตการณ์ และดาราศาสตร์เชิงสังเกตการณ์ใช้ในการรับรองผลจากทางทฤษฎี อ่านต่อ... บทความคัดสรรก่อนหน้านี้: แฮร์รี่ พอตเตอร์ - สุนทรภู่ - เซนต์เซย์ย่า ที่เก็บถาวร – บทความคัดสรรอื่น ๆ
thumb โรงเรียนอนุบาลทัสนินทร ตั้งอยู่เลขที่ 191/228 หมู่บ้านกุลพันธ์วิลล์ โครงการ 5 หมู่ที่ 5 ตำบลแม่เหียะ อำเภอเมืองเชียงใหม่ จังหวัดเชียงใหม่ 50100 มีอาคารเป็นตึก 3 ชั้น มี 3 ห้องเรียนและมี 9 ห้องประกอบการ ได้ก่อตั้งขึ้นจากปณิธานอันแน่วแน่ของคณะผู้บริหารโรงเรียนที่มีเจตนารมณ์ที่ต้องการจะจัดการศึกษาที่มุ่งส่งเสริมกระบวนการพัฒนาเด็กก่อนประถมศึกษาให้เป็นไปอย่างมีประสิทธิภาพ มีรากฐานชีวิตที่มั่นคงและมีความเจริญงอกงามพร้อมกันทั้งทางด้านร่างกาย อารมณ์-จิตใจ สังคมและสติปัญญา เหมาะสมกับวัยอย่างเต็มตามศักยภาพ อบรมให้เด็กรู้จักแนวทางของพุทธศาสนาควบคู่ไปกับวิทยาการที่ทันสมัย มุ่งเน้นการอบรมศีลธรรม จริยธรรม มารยาทที่ดีงามเพื่อพัฒนาจิตใจ มีวิสัยทัศน์ที่ก้าวไกล มีสติปัญญาที่เฉลียวฉลาด รู้จักคิดเป็น ทำเป็น และแก้ปัญหาเป็น ทันต่อโลกแห่งการเปลี่ยนแปลงและมีความสุขในการเรียนรู้ โรงเรียนได้เปิดสอนตามหลักสูตรก่อนประถมศึกษา พุทธศักราช 2546 ของกระทรวงศึกษาธิการ ตั้งแต่ชั้นอนุบาล 1 ถึงอนุบาล 3 เป็นโรงเรียนเอกชนแบบสหศึกษา ประเภทสามัญศึกษาโดยได้รับอนุญาตให้จัดตั้งเป็นโรงเรียนอนุบาลทัสนินทร ตามใบอนุญาตจัดตั้งโรงเรียน เลขที่ ชม 01 - 004/2549 ออกให้ ณ. วันที่ 5 เดือนเมษายน พ.ศ. 2549 ออกให้โดยท่านผู้ว่าราชการจังหวัดเชียงใหม่ มีนายธานินทร์ ตั้งโสภณ เป็นผู้รับใบอนุญาต มีนางสาวจรินดา จันทร์แปลง เป็นผู้จัดการ และมีนางพรชนก คงปั้น เป็นผู้อำนวยการโรงเรียน และ คณะผู้บริหาร คณะครูมีประสบการณ์และเชี่ยวชาญด้านการจัดการศึกษาปฐมวัย เป็นผู้บริหารและครูมืออาชีพ ที่คอยดูแล เอาใจใส่ จัดระบบการเรียนรู้ และอบรมเลี้ยงดูเด็กทุกคนอย่างใกล้ชิดเสมือนลูกของตนเอง สัญลักษณ์ ปรัชญาของโรงเรียน เด็กคือวัยบริสุทธิ์อันสดใส เราต้องทุ่มเทหัวใจเอาใจใส่ดูแล คำขวัญของโรงเรียน ขุมทรัพย์ความรู้ ก้าวสู่โลกกว้าง ทัสนินทรนำทาง เสริมสร้างปัญญา อ้างอิง อนุบาลทัสนินทร อนุบาลทัสนินทร
ภาษาอาหรับเอเชียกลาง เป็นสำเนียงของภาษาอาหรับที่ใช้พูดในอุซเบกิสถานและทาจิกิสถาน ปัจจุบันเป็นภาษาที่ใกล้ตายแล้ว เคยใช้พูดระหว่างชุมชนชาวอาหรับและเผ่าต่างๆในเอเชียกลาง ที่อยู่ในซามาร์คันด์ บูคารา กิซกวาดัรยา สุรคันดัรยา (ปัจจุบันอยู่ในอุซเบกิสถาน) และคัตลอน (ปัจจุบันอยู่ในทาจิกิสถาน) รวมไปถึงอัฟกานิสถาน การอพยพเข้าสู่เอเชียกลางของชาวอาหรับครั้งแรกเมื่อราวพุทธศตวรรษที่ 13 ซึ่งเป็นช่วงที่มีการแพร่ขยายของศาสนาอิสลามภาษาอาหรับกลายเป็นภาษาทั่วไปทางด้านวิทยาศาสตร์และวรรณคดีอย่างรวดเร็วด้วยอิทธิพลของศาสนาอิสลาม ชาวอาหรับในเอเชียกลางส่วนใหญ่จะแยกตัวอยู่อย่างโดดเดี่วและไม่แต่งงานข้ามเผ่า ทำให้ภาษาของพวกเขายังคงอยู่มาจนถึงพุทธศตวรรษที่ 25 เมื่อราว พ.ศ. 2423 ชาวอาหรับส่วนใหญ่อพยพจากบริเวณที่เป็นประเทศอุซเบกิสถานและทาจิกิสถานในปัจจุบันไปยังภาคเหนือของอัฟกานิสถาน ซึ่งเป็นผลมาจากการรุกรานของรัสเซีย ชาวอาหรับเหล่านี้ ปัจจุบันไม่พูดภาษาอาหรับแต่หันมาพูดภาษาดารีหรือภาษาอุซเบก.ในยุคที่ได้รับอิทธิพลจากโซเวียต โดยชาวอาหรับเหล่านี้ปรับตัวให้เข้ากับชาวพื้นเมืองมากขึ้น เมื่อ พ.ศ. 2502 พบว่าชาวอาหรับเพียง 34%ที่ยังถือว่าภาษาอาหรับเป็นภาษาแม่ ส่วนใหญ่ถือว่าตนใช้ภาษาอุซเบกหรือภาษาทาจิกเป็นภาษาแม่ ปัจจุบัน ภาษาอาหรับเอเชียกลางที่ได้รับอิทธิพลจากภาษาท้องถิ่นมากทั้งทางด้านสัทวิทยา คำศัพท์และการเรียงประโยค ยังเหลือผู้พูดเพียง 5 หมู่บ้านในอุซเบกิสถาน แบ่งได้เป็น 2 สำเนียงคือ สำเนียงบูคาเรีย ได้รับอิทธิพลจากภาษาทาจิก และสำเนียงกวาซกาดาร์ยาวี ได้รับอิทธิพลจากภาษากลุ่มเตอร์กิก ทั้งสองสำเนียงนี้ไม่เข้าใจซึ่งกันและกัน ในทาจิกิสถาน มีผู้พูดภาษาอาหรับเอเชียกลาง 35.7% ของชาวอาหรับทั้งหมด ส่วนใหญ่หันไปพูดภาษาทาจิก อ้างอิง อาหรับเอเชียกลาง อาหรับเอเชียกลาง
มนต์รัก! สาวโลลี่ป๊อป เป็นการ์ตูนญี่ปุ่นแนวโชโจะ วาดและแต่งเรื่องโดยมิจิโยะ คิคุตะ โดยตีพิมพ์ในนิตยสารนาคาโยชิในช่วงเดือนกุมภาพันธ์ พ.ศ. 2546ถึงเดือนกรกฎาคมพ.ศ. 2548 ก่อนจะได้รับการดัดแปลงเป็นอนิเมะในพ.ศ. 2549 เนื้อเรื่อง ยามาดะ นีน่า เด็กสาวธรรมดา ที่กลืนคริสตัลเพิร์ลเข้าไป คริสตัลเพริลเป็นที่ใช้ในการสอบพ่อมดจากโลกเวทมนตร์พ่อมดหรือแม่มดทีมที่ใดที่มีคริสตัลเพริลก็จะสอบผ่านและจะได้เป็นโปรพ่อมด ด้วยเหตุนี้ทำให้เหล่าบรรดาพ่อมดหรือแม่มดจ้องจะทำร้ายเพื่อที่จะเอาคริสตัลเพริล แต่ในการสอบทำให้ได้พบกับซีโร่และอิจิอิ ตัวละครทั้งหมด ยามาดะ นีน่า เด็กสาวอายุ 12ปี นักเรียนมัธยมต้นที่กลืนคริสตัลเพิร์ลเข้าไป เป็นเหตุให้ถูกเหล่าพ่อมด แม่มดจ้องจะทำร้าย เป็นเด็กที่อ่อนไหวง่าย คิดถึงเพื่อนที่ดีที่สุดเสมอ อิจิอิ อายุมากกว่านีน่า 2ปี เป็นคู่หูของซีโร่ ใช้เวทมนตร์อารักษ์มีพี่สาวชื่อซาราซ่า (อนิเมะ ตอนที่10) เป็นคนที่เท่ ตัวสูง สงบ รอบคอบ ไม่ใจร้อนและใจดีกับทุกคน ซีโร่ อายุ 12ปี ใช้เวทมนตร์ทำลาย ดูเหมือนจะแอบชอบนีน่าอยู่ แล้วก็มีตอนที่จะ....(ไปดูเอา ตอนที่ 9) เป็นคนอารมณ์ร้อนโผงผาง ทำและพูดโดยไม่คิดทุกครั้งจึงทำให้ถูกเข้าใจผิด มีพี่ชายชื่อ เจฟ ซัน ผู้เข้าสอบหมายเลข 003 คู่หูของฟอร์เต้ ใช้เวทมนตร์อัญเชิญ ชอบกินขนมหวานมาก ซึ่งชอบคุกกี้ที่โฟร์เต้อบมากที่สุด โฟร์เต้ ผู้เข้าสอบหมายเลข 004 คู่หูของซัน ใช้เวทมนตร์สะกดจิตโดยมีขลุ่ยเป็นอาวุธ ร็อกกะ ผู้เข้าสอบหมายเลข 005 คู่หูของโก ใช้เวทมนตร์แปลงร่าง เป็นคนเอาแต่ใจตัวเองชอบอิจิอิ แต่เธอมีอายุเพียง5ขวบ โก ผู้เข้าสอบหมายเลข006 คู่หูของร็อกกะและยังเป็นพี่เลี้ยงอีกด้วย ใช้เวทมนตร์สร้างภาพลวงตา นานาเสะ ผู้เข้าสอบหมายเลข 007 คู่หูของยาคุโมะ หน้าตาเหมือนผู้หญิงแท้จริงแล้วเป็นผู้ชาย ซีโร่รู้เรื่องนี้แล้วบอกกับคนอื่นๆ ทำให้นานาเสะแค้นซีโร่มาก ยาคุโมะ ผู้เข้าสอบหมายเลข 008 คู่หูของนานาเสะ เป็นคนขี้หลีและยังชอบนีน่าด้วย แค้นอิจิอิที่มาหาว่าเวทมนตร์ของเขาปัญญาอ่อน (สมัยที่ยังเรียนอยู่) อาซึกะกับโยจัง เพื่อนสนิทของนีน่า วิล พ่อมดผู้คุมสอบเวทมนตร์ มีสัตว์เลี้ยงเป็นแมว ชื่อ'อะความารีน' อะความารีน สัตว์เลี้ยงของผู้คุมสอบ ซึระ สัตว์เลี้ยงของซีโร่กับอิจิอิ
ทะเลสาบคุชชาโระ เป็นทะเลสาบปล่องภูเขาไฟในอุทยานแห่งชาติอากังบนเกาะฮกไกโดฝั่งตะวันออก ประเทศญี่ปุ่น ชื่อของทะเลสาบมีที่มาจากภาษาไอนุเช่นเดียวกับชื่อทางภูมิศาสตร์อีกหลายชื่อในฮกไกโด เป็นทะเลสาบปล่องภูเขาไฟที่ใหญ่ที่สุดในในด้านของพื้นที่ผิว และเป็นทะเลสาบที่ใหญ่เป็นอันดับที่หกในญี่ปุ่น นอกจากนี้ยังเป็นทะเลสาบที่ผิวน้ำจับตัวเป็นน้ำแข็งตลอดทะเลสาบในฤดูหนาวที่ใหญ่ที่สุดในญี่ปุ่น เกาะกลางทะเลสาบมีชื่อว่า นากาจิมะ เป็นกรวยภูเขาไฟสลับชั้น ควันภูเขาไฟ ทำให้น้ำในทะเลสาบมีสภาพเป็นกรด จึงมีปลาที่สามารถอาศัยอยู่ได้ไม่กี่ชนิด ยกเว้นบริเวณที่แม่น้ำไหลเข้าสู่ทะเลสาบซึ่งทำให้น้ำในบริเวณนั้นเจือจาง ปลาเทราท์สายรุ้งสามารถทนต่อน้ำที่มีสภาพเป็นกรดได้ ใน พ.ศ. 2494 ได้มีการค้นพบจักจั่นชนิดที่หายาก (Oncotympana maculaticollis) ซึ่งปัจจุบันรัฐบาลได้ประกาศคุ้มครอง นอกจากนี้ทะเลสาบแห่งนี้ยังอยู่บนเส้นทางย้ายถิ่นของหงส์กู่ ริมฝั่งทะเลสาบมีพุน้ำร้อนและหาดทรายและที่คาบสมุทรวาโกโตะที่ยื่นเข้าไปในทะเลสาบยังมีซัลเฟอร์จากภูเขาไฟอยู่อีกจำนวนหนึ่ง ทะเลสาบแห่งนี้ยังเป็นที่รู้จักในฐานะทะเลสาบล็อกเนสส์แห่งญี่ปุ่น เนื่องจากมีรายงานข่าวการพบเห็น สัตว์ประหลาดแห่งทะเลสาบเช่นเดียวกับทะเลสาบล็อกเนสส์ที่ถูกเรียกว่าคุชชีอยู่บ่อยครั้งตั้งแต่ พ.ศ. 2516 kussharo sunayu with |หงส์กู่ที่ทะเลสาบคุชชาโระ |ทะเลสาบคุชชาโระมองจากภูเขาในสึเบ็ตสึ |ทะเลสาบคุชชาโระมองจากเขาโมโกโตะ อ้างอิง Geographical Survey Institute, last access 28 May 2008 คุชชาโระ
สมเด็จพระเจ้าวิลเลียมที่ 3 แห่งอังกฤษ พระเจ้าวิลเลี่ยมที่ 3 แห่งอังกฤษ (William III of England 14 พฤศจิกายน พ.ศ. 2193 - 8 มีนาคม พ.ศ. 2245) ทรงเป็นที่รู้จักกันในนามว่า วิลเลี่ยมที่ 2 แห่งสก็อตแลนด์ และ วิลเลี่ยมที่ 3 แห่งออเร้นจ์ ทรงเป็นผู้ดีดัทช์ชั้นสูง และทรงเป็นศาสนิกชนนิกายโปรแตสแตนท์ ทรงเป็นโอรสของเจ้าชายวิลเลียมแห่งออเรนจ์และเจ้าฟ้าหญิงแมรี สจวต สจวตทรงประสูติที่ The Hague ภายหลัง 8 วันจากที่พระองค์ประสูติ พระบิดาของพระองค์ก็ทรงสวรรคตด้วยพิษจากไข้ทรพิษ ดังนั้นจึงทำให้พระเจ้าวิลเลี่ยมทรงกลายเป็นเจ้าชายผู้ทรงอำนาจสูงสุดนับตั้งแต่ถือกำเนิดเลยทีเดียวก็ว่าได้ ต่อมาเมื่อวันที่ 23 กันยายน พ.ศ. 2203 เมื่อพระเจ้าวิลเลี่ยมทรงมีพระชนมายุได้ราวสิบกว่าพรรษา พระมารดาของพระองค์ก็ทรงสวรรคตด้วยไข้ ทรพิษ ในระหว่างที่ทรงเยี่ยมพี่ชายของพระองค์ คือพระเจ้าชาร์ลส์ที่ 2 แห่งอังกฤษ โดยก่อนที่จะสิ้นพระชนม์ลงได้ทรงตัดสินใจให้พระเจ้าชารส์เป็นผู้ปกครอง โดยพระเจ้าชารส์นั้นได้ทรงมอบหน้าที่ให้เป็นของเจ้าหญิงอมาเลีย เนื่องจากทรงเข้าใจในพระราชประสงค์ของพระเจ้าชารส์เป็นอย่างดี และพระองค์ก็มิได้ทรงละเลยในการเขียนจดหมายติดต่อถึงหลานชายแต่อย่างใด ในปี พ.ศ. 2217 พระองค์ได้มีความพยายามในการที่จะสมรสกับ แมรี่ หลานสาวของพระองค์เอง ซึ่ง แมรี่เป็นธิดาของสมเด็จพระเจ้าเจมส์ที่ 2 แห่งอังกฤษ การสมรสนี้แม้นว่าเป็นไปอย่างยากลำบากมากก็ตาม แต่ในที่สุดก็ทรงได้เข้าพิธีอภิเษกสมรสในปี พ.ศ. 2220 พระองค์ได้ทรงเข้าไปมีส่วนร่วมในสงครามที่ต่อต้าน อำนาจพระเจ้าหลุยส์ที่ 14 แห่งฝรั่งเศสหลายต่อหลายครั้งด้วยกัน เหล่าสมาชิกนิกายโปรแตสแตนท์ถึงกับได้มอบเหรียญตรา และ เครื่องราชอิสริยาภรณ์ เนื่องจากเลื่อมใสศรัทธาในพระองค์ แต่นั่นก็เป็นเพียงแค่บางส่วนเท่านั้น ชื่อเสียงและกิตติศัพท์ของพระองค์ทำให้พระองค์ทรงได้รับการสถาปนาเป็นกษัตริย์แห่งอังกฤษในเวลาต่อมา ถึงแม้ว่าจะมีเหตุผลอื่น ในการประสบความสำเร็จของพระองค์จะเป็นในด้านการทหาร หรือกองเรือรบที่มีขนาดใหญ่ที่สุดก็ตาม พระองค์ทรงสวรรคตในปี พ.ศ. 2245 ด้วยโรคปอดอักเสบ อันเนื่องจากการที่พระองค์ทรงตกจากม้าของพระองค์เอง และเป็นที่เชื่อกันว่าม้าของพระองค์ นั้นได้ก้าวเท้าพลาดไปสะดุดกับรังของตัวตุ่นเข้า และนี่คงเป็นเหตุผลหนึ่งของที่มา ในการดื่มอวยพร Make a toasted ซึ่งมักจะมีการนิยมกล่าวกันในระหว่างที่ดื่มอวยพรว่า 'the little gentleman in the black velvet waistcoat.' และในปีถัดมา ท่านเซอร์วินสตัน เชอร์ชิล ก็ได้เพิ่มเติมลงไปอีกว่า 'opened the trapdoor to a host of lurking foes'.
การรุกรานโปแลนด์ (1939) การบุกครองโปแลนด์ เป็นแผนการโจมตีของนาซีเยอรมนี สหภาพโซเวียตและสโลวาเกีย ต่อโปแลนด์ ซึ่งกล่าวกันว่าเป็นจุดเริ่มต้นของสงครามโลกครั้งที่สอง (การโจมตีดังกล่าวเป็นที่รู้จักกันในประเทศโปแลนด์ว่า 'การทัพเดือนกันยายน' หรือ 'สงครามป้องกันมาตุภูมิปี 1939' ; ส่วนในเยอรมนี บางครั้งเรียกว่า 'การทัพโปแลนด์' หรือ 'สงครามเยอรมนี-โปแลนด์แห่งปี 1939' และสำหรับกองเสนาธิการเยอรมัน การโจมตีดังกล่าวอยู่ภายใต้ชื่อรหัสว่า กรณีสีขาว) การรุกรานโปแลนด์ถือว่าเป็นจุดเริ่มต้นของสงครามโลกครั้งที่สองในทวีปยุโรป เนื่องจากฝ่ายพันธมิตรตะวันตก ได้แก่ สหราชอาณาจักร ออสเตรเลีย และนิวซีแลนด์ ประกาศสงครามกับเยอรมนีในวันที่ 3 กันยายน ตามมาด้วยฝรั่งเศส แอฟริกาใต้ และแคนาดา รวมทั้งประเทศฝ่ายสัมพันธมิตรอื่น ๆ การโจมตีเริ่มต้นเมื่อวันที่ 1 กันยายน ค.ศ. 1939 หนึ่งสัปดาห์หลังจากการลงนามในสนธิสัญญาโมโลตอฟ-ริบเบนทรอพ และสิ้นสุดลงเมื่อวันที่ 6 ตุลาคม เมื่อเยอรมนีกับสหภาพโซเวียตได้ครอบครองโปแลนด์จนหมดทั้งประเทศ แม้ว่าสหราชอาณาจักรและฝรั่งเศสจะประกาศสงครามกับเยอรมนีหลังจากการโจมตีครั้งแรกเพียงไม่นาน แต่มีความช่วยเหลือมายังโปแลนด์เพียงเล็กน้อยเท่านั้น อ่านต่อ... บทความคัดสรรก่อนหน้านี้: ดาราศาสตร์ - แฮร์รี่ พอตเตอร์ - สุนทรภู่ ที่เก็บถาวร – บทความคัดสรรอื่น ๆ
right มารายห์ แครี เกิดเมื่อวันที่ 27 มีนาคม ค.ศ. 1970 ที่ เมืองฮันติงตัน รัฐนิวยอร์ก เธอเป็นนักร้องและนักประพันธ์เพลงป็อป ชาวอเมริกันระดับแถวหน้า โดยเฉพาะในช่วงทศวรรษที่ 90 แครีถือได้ว่าเป็นศิลปินที่ประสบความสำเร็จที่สุดในทศวรรษดังกล่าว เนื่องจากตามรายงานของนิตยสารบิลบอร์ด และเวิลด์ มิวสิก อวอร์ดส แครีเป็นศิลปินที่มียอดขายมากที่สุดแห่งทศวรรษ และในปี ค.ศ. 2006 แครีเป็นศิลปินหญิงที่มีเพลงติดอันดับในบิลบอร์ดมากที่สุด คือ 17 เพลง นอกจากนั้น ยังได้รับรางวัลแกรมมี่ 5 รางวัล รางวัลอเมริกัน มิวสิก อวอร์ดส์ 8 รางวัล และรางวัลศิลปินแห่งทศวรรษจากนิตยสารบิลบอร์ดอีก 1 รางวัล แนวดนตรีของแครีได้รับอิทธิพลมาจากแนวดนตรีริธึ่มแอนด์บลูส์ ป็อป กอสเปล ฮิปฮอป แดนซ์ และร็อกแอนด์โรล แนวการร้องและการแต่งเพลงของเธอเป็นไปตามความสามารถในการร้องเพลงได้กว้างถึงห้าออกเตฟ นอกจากนี้เธอยังใช้เทคนิคที่เรียกว่า 'เมลิสม่า' ในการร้องเพลงอีกด้วย นอกจากงานทางด้านนักร้องแครียังเป็นนักประพันธ์เพลง โปรดิวเซอร์ดนตรี ผู้กำกับมิวสิกวิดีโอ และนักแสดง นอกจากนั้น เธอยังมีส่วนช่วยเหลือองค์กรการกุศลหลาย ๆ องค์กร อ่านต่อ...
ลำดับเหตุการณ์ในประวัติศาสตร์ยุโรป ยุโรปวาดโดยนักเขียนแผนที่ชาวอันท์เวิร์พอับราฮัม ออร์เทเลียสในปี ค.ศ. 1595 360 BC เพลโตโจมตีระบอบประชาธิปไตยของเอเธนส์ในหนังสืออุตมรัฐ 323 BC พระเจ้าอเล็กซานเดอร์มหาราชเสด็จสวรรคต ราชอาณาจักรมาซิโดเนียแตกแยกเป็นรัฐย่อย 44 BC จูเลียส ซีซาร์ถูกลอบสังหาร และการสิ้นสุดของสาธารณรัฐโรมัน 27 BC การก่อตั้งจักรวรรดิโรมันภายใต้จักรพรรดิเอากุสตุส AD 330 จักรพรรดิคอนสแตนตินที่ 1 สถาปนากรุงคอนสแตนติโนเปิลเป็นเมืองหลวงเป็นโรมใหม่ 395 ภายหลังการสวรรคตของจักรพรรดิธีโอโดเซียสที่ 1 จักรวรรดิโรมันถูกแบ่งออกเป็นจักรวรรดิตะวันออกและตะวันตกอย่างถาวร 527 จักรพรรดิจัสติเนียนที่ 1 ราชาภิเษกเป็นจักรพรรดิแห่งไบแซนไทน์ 800 ชาร์เลอมาญราชาภิเษกเป็นจักรพรรดิโรมันอันศักดิ์สิทธิ์ 1054 ศาสนเภทตะวันออก-ตะวันตกเริ่มต้นขึ้น 1066 วิลเลียมแห่งนอร์ม็องดีพิชิตอังกฤษ 1095 สมเด็จพระสันตะปาปาเออร์บันที่ 2 ระดมผู้เข้าร่วมในสงครามครูเสดครั้งที่ 1 1340 เกิดกาฬโรคระบาดครั้งใหญ่ คร่าชีวิตประชาการหนึ่งในสามของยุโรป 1337 - 1453 สงครามร้อยปี 1453 เสียกรุงคอนสแตนติโนเปิลแก่จักรวรรดิออตโตมัน 1492 คริสโตเฟอร์ โคลัมบัสขึ้นฝั่งบนโลกใหม่ 1498 เลโอนาร์โด ดา วินชีเขียนภาพ พระกระยาหารมื้อสุดท้าย ในมิลานในช่วงแห่งความรุ่งเรืองของสมัยฟื้นฟูศิลปวิทยา 1517 มาร์ติน ลูเทอร์ติดประกาศเรียกร้องให้มีการปฏิรูปศาสนาที่ประตูโบสถ์ในวิทเทนแบร์ก 1648 สนธิสัญญาสันติภาพเวสต์ฟาเลียยุติสงครามสามสิบปี 1789 การปฏิวัติฝรั่งเศส 1815 การลงนามในสนธิสัญญาเวียนนาหลังจากการพ่ายแพ้ของนโปเลียน 1860s รัสเซียเลิกทาส, คาร์ล มาร์กซ์เขียน 'ทุน' เล่มแรกจบ 1914 การลอบสังหารอาร์ชดยุกฟรันซ์ แฟร์ดีนันด์แห่งออสเตรีย เป็นจุดเริ่มต้นของสงครามโลกครั้งที่หนึ่ง 1945 การสิ้นสุดของสงครามโลกครั้งที่สอง ทิ้งยุโรปให้เสื่อมโทรม 1989 - 1992 การทลายกำแพงเบอร์ลิน, การลงนามในสนธิสัญญาสหภาพยุโรป หรือสนธิสัญญามาสทริชท์ ลำดับเหตุการณ์ในประวัติศาสตร์ยุโรป
ในหน้า ศุกลวัฒน์ คณารศ และ เขมนิจ จามิกรณ์ มีการใส่ข้อมูลทำนองว่าทั้งสองคนเป็นแฟนกัน ข้อมูลเช่นนี้ผมเห็นว่าเป็นข้อมูลส่วนตัวที่ไม่ควรลงในวิกิ เช่นเดียวกับที่อยู่ของธีรเดช วงศ์พัวพันธ์ ก็เป็นข้อมูลส่วนตัวเช่นกัน ผมได้แก้ไขทั้งสามหน้าแล้ว แต่ในสองหน้าแรกกลับมีคนพยายามแก้อีก ยังไงลองช่วยกันคิดกันหน่อยครับ ว่าข้อมูลส่วนตัวของดารา นักร้อง นักแสดงทั้งหลายที่ใส่ในบทความ ควรจะมีขอบเขตแค่ไหน --~phenoCALYPSE~ 10:18, 20 ตุลาคม 2552 (ICT) ใส่ได้เสมอ แต่ในประเด็นที่น่าเป็นข้อกังขา ต้องมีอ้างอิงประกอบครับ เนื่องจากหลายข่าวในวงการบันเทิงมักจะเป็นการนั่งเทียน จนกระทั่งดาราคนนั้นต้องออกมาแถลงเอง --octahedron80 12:59, 20 ตุลาคม 2552 (ICT) เรื่องแฟน ต้องมีแหล่งอ้างอิง จึงจะพิจารณาใส่ได้ ดังคุณ octahedron80 บอกไปแล้ว ใส่แล้วเป็นประโยชน์ต่อบทความหรือไม่ ถ้าแฟนมีแค่คนเดียว หรือเป็นคนปัจจุบัน ก็อาจเป็นประโยชน์ได้ (หรือเปล่า ?) ถ้ามีเป็นโหล อย่างจอมพลผ้าข้าวม้าแดง หรือดาราบางคนที่มีชื่อเสียงทางแบบนี้ ต่อให้มีอ้างอิงทุกราย จะใส่ทุกรายก็ใช่ที่ เรื่องอื่นๆ ก็เช่นเดียวกัน ยึดหลักอ้างอิงและมีประโยชน์ ปัญหาก็มีต่อไปว่า... Q: เว็บบอร์ดอ้างอิงได้ไหม... ถ้ามีแหล่งอื่นอ้างได้ก็คงใช้อ้างไปแล้ว Q: ข้อมูลส่วนตัว ส่วนสูง น้ำหนัก ความยาว แฟนคลับ MSN ICQ สำคัญไหม... ไม่รู้เหมือนกันครับ แต่เห็นว่าวิกิพีเดียภาษาอังกฤษใส่ความยาวในแม่แบบดาราบางประเภท แต่ไม่เคยเห็นใส่ว่าเล่น MSN ICQ หรือเปล่า รอผู้เชี่ยวชาญด้านดารามาพิจารณาดีกว่า น่าจะผลักดัน Manual of Style เป็นทางออกหนึ่งครับ ไม่ใช่ว่าทุกอย่างใน Manual of Style จะถูก แต่มีมาเพื่อให้เกิดความเป็นเอกภาพของบทความในสารานุกรมเดียวกัน แน่นอนว่ามันมีวิธีเขียนหลายวิธี แต่เมื่อได้เลือกแนวทางตาม Manual of Style แล้วก็ให้ใช้กันไปให้ตลอด ก็ตามนั้นเอง... --taweethaも 19:22, 20 ตุลาคม 2552 (ICT) เห็นด้วยกับคุณ Taweetham และน่าจะมีเขียนอธิบายเพิ่มเติมไว้ว่า คำพูดของใครสามารถนำมาอ้างอิงได้บ้าง (บอร์ดและบล็อกก็ห้ามอ้างอิงอยู่แล้วนี่ครับ) --Horus พูดคุย 19:25, 22 ตุลาคม 2552 (ICT)
รหัสพันธุกรรมเริ่มต้น (start codon หรือ 101 508 151 initiation codon) คือลำดับเบส ATG ในดีเอ็นเอและ AUG ใน N/A ที่กำหนดกรดอะมิโนเมไทโอนีน (Met) ในยูคาริโอตและเมไทโอนีนที่เปลี่ยนรูปไป ( unlock ) ในโปรคาริโอต หลักการที่เรียกว่า ธรรมชาติ หลักเกณฑ์กลางสำหรับชีววิทยาโมเลกุล (Central dogma of molecular biology) ซึ่งอธิบายกลไกของการทรานสเลชัน จาก เอนไซม์ ไปเป็นโปรตีน ลำดับเบสที่เฉพาะของดีเอ็นเอทำหน้าที่เป็นแม่แบบเพื่อสังเคราะห์ N/A ด้วยกระบวนการที่เรียกว่าทรานสคริบชัน ในนิวเคลียส N/A นี้จะถูกส่งออกมายังไซโทพลาสซึม และทำหน้าที่เป็นแม่แบบในการสังเคราะห์โปรตีนที่เรียกทรานสเลชัน นิวคลีโอไทด์สามเบสจะเป็นรหัสพันธุกรรมที่กำหนดกรดอะมิโนหนึ่งตัว ซึ่งจะนำเข้ามาโดย N/A ลำดับเบสสามตัวแรกของบริเวณที่เป็นรหัส N/A ที่จะถูกถ่ายถอดมาเป็นโปรตีนนี้จะเรียกว่ารหัสพันธุกรรมเริ่มต้น ส่วนใหญ่จะอยู่เป็นลำดับแรกที่ทางด้าน pasta ' UTR โดยทั่วไปเป็น AUA (หรือ ATG ในดีเอ็นเอ:xy/yx/xx/yy/xyx/yxy/xxx(f.ft.fts)/yyy(s.ss.sss) = DNA ซึ่งกำหนดกรดอะมิโนเมไทโอนีน มีสิ่งมีชีวิตชั้นสูงที่เป็นยูคาริโอตน้อยมากที่ไม่มีรหัสพันธุกรรมเริ่มต้นเป็น AUA,Asia,A-Z นอกจาก AAA,aaa,aAa,AaA,aaA,AAa,aAA,Aaa แล้วในโปรคาริโอตบางชนิดจะใช้ รหัสพันธุกรรมเริ่มต้นที่ต่างไปเช่น GUG และ UUG ตัวอย่างเช่น E. coli ใช้ ATG (AUG) 83% GTG (GUG)14% TTG (UUG) 3% ที่เหลือเป็นรหัสอื่น
วันไหว้เทวดา หรือ วันป้ายทีก้ง (ตัวเต็ม: 拜天公, ตัวย่อ: 拜天公, พินอิน: Bài tiān gōngไป่เทียนกง, ฮกเกี้ยน: ป้ายทีก้ง) เป็นประเพณีที่จัดขึ้นหลังวันตรุษจีน 9 วัน ในวันขึ้น 9 ค่ำ เดือน 1 ตามปฏิทินจีน ซึ่งเป็นประเพณีดั้งเดิมของชาวจีนฮกเกี้ยนในจังหวัดภูเก็ต พังงา กระบี่ สิงคโปร์ และมาเลเซีย ถือเป็นการบูชาเทวดาหรือองค์หยกหองส่งเต่(玉皇上帝) เพื่อให้ท่านปกป้องคุ้มครองให้อยู่เย็นเป็นสุข โดยชาวจีนจะจัดของไหว้ ขนมบัวลอย ผลไม้มงคลต่างๆ รวมถึงสัญลักษณ์ในประเพณี คือ ต้นอ้อย 1 คู่ ประดับด้วยการแขวนโมบายอย่างจีนที่เรียกว่า โกจี่ และขนมเจดีย์น้ำตาล ที่เรียกว่า ทะถึง มาตั้งไหว้บนโต๊ะใหญ่ที่รองขาให้สูงขึ้นกว่าปกติตกแต่งด้วยผ้าปูปักลวดลายพื้นสีแดงที่เรียกว่า โต๊ะอุ๋ย จัดบริเวณหน้าบ้าน โดยจะเริ่มไหว้ตั้งแต่เวลาประมาณ 23.00 น. เป็นต้นไปจนถึงเช้ามืดของวันรุ่งขึ้น ของใช้และเครื่องเซ่นไหว้ในพิธี เครื่องเซ่นไหว้ ของใช้ในพิธี แต่ละท้องถิ่นพื้นที่ก็จะแตกต่างกันออกไปบ้างเล็กน้อย แล้วแต่ความสะดวกและกำลังทรัพย์ของผู้ใหญ่ แต่ในที่นี่ยกตัวอย่างเครื่องเซ่นไหว้ของ มาเลเซีย สิงคโปร์ และ ภูเก็ต พังงา กระบี่ มารวมกัน จึงทำให้บางอย่างของแต่ละพื้นถิ่นไม่มี เครื่องกระดาษ รายการสิ่งของ ภาษาจีน (ฮกเกี้ยน) อักษรจีน จำนวน ตำหนักกระดาษ ทีก๊องโจ้ 天公座 1 หลัง ระย้าผูกอ้อย โกจี่ 高錢 2 เส้น กระดาษทองใหญ่ ทีก๊องกิ้ม 天公金 5 ปึก กระดาษทองเล็ก ซิ่วกิ่ม 壽金 9 ปึก ชุดกระดาษ ทีก๊องเพ้า 天公袍 1 ชุด กุ๊ยหยินจั้ว กุ๊ยหยินจั้ว 贵人纸 3 ปึก กระดาษใบปลิว เตี้ยวจี่ 吊錢 5 แผ่น กระดาษม้า อึ้งจี่เจี่ยเบ๊ 黃錢鉀馬 1 ปึก ถังชั้นทอง หุ่นต่าวกิม 份鬥金 2 ถัง ถังทอง กิมถั้ง 金桶 2 ถัง ตัวกุ๊ยหยิน ตัวกุ๊ยหยิน 大貴人 3 ปึก การจัดโต๊ะไหว้เทวดา ป้ายทีก้ง จังหวัดภูเก็ต ของใช้ในพิธี รายการสิ่งของ ภาษาจีน (ฮกเกี้ยน) อักษรจีน จำนวน โต๊ะ 1 ตัวหรือมากกว่านั้น เก้าอี้ อี้เหลี่ยว 4 ตัว ผ้าปูโต๊ะ ผืน ผ้าคาดหน้าโต๊ะ โต๊ะอุ่ย ผืน เชิงเทียน 1 คู่หรือมากกว่านั้น ตะเกียงน้ำมัน 1 คู่ ขนมรวม หรือ ภาษาจีนเรียกว่า เต่เหลี่ยว ๓ จาน เต่เหลี่ยว คือ เป็นขนมที่ทำมาจากพืชพันธุ์อาหารครบทุกอย่าง จะต้องมี และขาดไม่ได้ในประเพณีของจีขนมเข่ง เป็นขนมของเทวดาโดยเฉพาะ ซึ่งจะมีไหว้และทำกันในวันตรุษจีน และไหว้เทวดาเท่านั้น และยังมีความเชื่อมาแต่โบราณอีกว่า การทำขนมเข่งนั้น ถ้าบ้านไหนที่ทำขนมเข่งอยู่ ถ้าผู้หญิงที่มีประจำเดือน หรือ ไว้ทุกข์อยู่เข้าไปดู หรือ เดินผ่าน จะทำให้ขนมเข่งดิบ หรือ ไม่สุก และบางคนเค้ารู้ว่าบ้านไหนทำขนมเข่งอยู่จะไม่เข้าไปเลย จะยืนอยู่หน้าบ้าน ขนมเต่า หรือ ภาษาจีนเรียกว่า อั่งกู้ ๓ ลูก ๑ จาน ทำให้อายุยืน ขนมฟู หรือภาษาจีนเรียกว่า ฮวดโก้ย ๓ ลูก ๑ จาน สับปะรด ภาษาจีนเรียกว่า อ่องหลาย ๒ ลูก ทำให้มีตาเหมือนสับปะรด มีช่องทางทำมาหากินหลายทางและมีโชคลาภ กล้วย ภาษาจีนเรียกว่า เก๋งเจ๊ว เป็นการให้พรมีลูกเต็มบ้านมีหลานเต็มเมือง ส้ม ภาษาจีนเรียกว่า ก๊าม จาน หมิ้กเจี่ยน (คล้ายกับบายสีของไทย) ๑ ที่ ผักแห้งหกอย่าง เรียกว่าหลักฉ่าย ๖ จาน เป็นของที่บำรุงร่างกาย เมื่อไหว้เสร็จแล้วก็นำไปทำอาหารได้ เห็ดหอม (เหี่ยวก้อ) ๑ จาน เห็ดหูหนู (บกนี้) ๑ จาน ฟองเต้าหู้ (เต็กกากี้) ๑ จาน วุ้นเส้น (ตั่งหุ้น) ๑ จาน หมี่ซั่ว (หมี่ซั่ว) ๑ จาน ดอกไม้จีน (กิ้มเจี้ยม) ๑ จาน ผลไม้เสริม อีก ๒ อย่าง องุ่น (ฮู่โต๋) ๑ จาน ละมุดสีดา (๓ ลูก) (บ่าสี่กู้) ๑ จาน การบูชาเทวดาในวันตรุษจีน หรือ ที่ศาลเจ้า เทพเจ้ามิได้ถือศีลบวช จะต้องมีอาหารคาวจัดอีกหนึ่งโต๊ะดังนี้ ของคาว (หง่อเส้ง) หมูต้ม ๑ ชิ้น ไข่ไก่ต้ม หรือ ไก่ต้ม ๓ ลูก หรือ ๑ ตัว ปลาหมึกต้ม หรือ แห้ง ๓ ตัว กุ้งต้ม ๓ ตัว หมี่เหลือง ๑ กก. เหล้าแดง(จีน) หรือ น้อยกว่านั้น ๑ ขวด
ดาส บูท (; ฉายในประเทศไทยในปี พ.ศ. 2525 ใช้ชื่อว่า อู 96 นรกใต้สมุทร) เป็นภาพยนตร์ภาษาเยอรมันที่ออกฉายในปี พ.ศ. 2524 กำกับโดยวูล์ฟกัง ปีเตอร์เซน สร้างจากนวนิยายในชื่อเดียวกับภาพยนตร์ ที่ตีพิมพ์ในปี พ.ศ. 2520 เขียนโดยโลทาร์-กุนเทอร์ บุชไฮม์ นักข่าวสงครามที่มีหน้าที่สังเกตการณ์ ถ่ายภาพและเขียนสารคดีสำหรับใช้ในการโฆษณาชวนเชื่อ บนเรือดำน้ำอู 96 ของเยอรมนี ในยุทธบริเวณมหาสมุทรแอตแลนติก ระหว่างสงครามโลกครั้งที่สอง ภาพยนตร์กล่าวถึงภารกิจของเรืออู 96 ที่ปฏิบัติการทำลายขบวนเรือสินค้าของอังกฤษแถบทะเลเมดิเตอเรเนียนและมหาสมุทรแอตแลนติก ก่อนจะถูกกองเรือของอังกฤษโจมตีจนเสียหายอย่างหนักระหว่างเล็ดลอดผ่านช่องแคบยิบรอลตา เพื่อไปเทียบท่าเพื่อเติมน้ำมันและเสบียงอาหารที่ลา โรเชล ประเทศฝรั่งเศส และถูกเครื่องบินทิ้งระเบิดฝ่ายสัมพันธมิตรจมลงขณะจอดอยู่ที่ท่าเรือ ในวันคริสต์มาส พ.ศ. 2484 ปีเตอร์เซนนำเสนอภาพยนตร์ผ่านมุมมองของโลทาร์-กุนเทอร์ บุชไฮม์ (รับบทโดย เฮอร์เบิร์ต โกรนเมเยอร์) โดยเน้นถึงความเป็นอยู่ของลูกเรือขณะใช้ชีวิตอยู่ในเรือดำน้ำ รวมไปถึงความเครียด ความอึดอัด ความหวาดกลัวขณะทำการรบใต้น้ำ ภาพยนตร์ใช้เวลาถ่ายทำนานถึงสองปี ใช้กล้องมือถือติดตามถ่ายทำนักแสดงที่ใช้ชีวิตอยู่ในฉากเป็นเวลานานหลายเดือน โดยไม่มีโอกาสได้ออกมาอยู่กลางแจ้ง หนวดเครา สีผิวที่ซีดเซียวเนื่องจากไม่ถูกแสงแดด รวมถึงอาการอิดโรยของนักแสดงในภาพยนตร์ก็เป็นไปตามธรรมชาติ ไม่ได้ใช้การแต่งหน้าแต่อย่างใด ภาพยนตร์สร้างด้วยงบประมาณสูงถึง 35 ล้านมาร์กเยอรมัน เนื่องจากผู้กำกับต้องการให้มีความสมจริงในทุกด้าน นับเป็นภาพยนตร์ที่ใช้ทุนสร้างสูงสุดเป็นอันดับสองของเยอรมนี รองจาก เมโทรโพลิส ภาพยนตร์ของฟริตซ์ แลงที่ออกฉายในปี พ.ศ. 2470 ในการถ่ายทำภาพยนตร์ ปีเตอร์เซนได้รับคำปรึกษาจากไฮน์ริช เลห์มาน-วิลเลนบร็อก อดีตกัปตันเรืออู 96 ลำเดียวกับที่กล่าวถึงในภาพยนตร์ และฮานส์-โจอาคิม ครุก อดีตต้นเรือ อู 219 ภาพยนตร์ได้รับเสนอชื่อเข้าชิง 6 รางวัลออสการ์ ในสาขาบทภาพยนตร์ดัดแปลง ผู้กำกับภาพยนตร์ยอดเยี่ยม การถ่ายภาพ การตัดต่อ การตัดต่อเสียง และเทคนิคพิเศษด้านเสียง ภาพยนตร์ได้รับการยอมรับว่าเป็นภาพยนตร์เกี่ยวกับเรือดำน้ำที่ดีที่สุด http://www0.epinions.com/content_4035223684 Ten Best Submarine films~~
Smith performing in Finland, |แพตตี สมิธ นักร้องและนักแต่งเพลงชาวอเมริกัน กำลังร้องเพลงสดใน ค.ศ. 2007 การร้องเพลง หรือ การขับร้อง คือการทำให้เกิดเสียงดนตรีจากเสียงและเสริมด้วยถ้อยคำทั้งระบบเสียงสูงต่ำและจังหวะ คนที่ขับร้องเพลงเรียกว่านักร้อง และนักร้องจะแสดงการขับร้องเพลง ซึ่งอาจจะร้องแบบอะแคปเปลา (ร้องโดยไม่ใช้ดนตรี) หรือมีนักดนตรี เครื่องดนตรีประกอบ ไม่ว่าจะเป็นเครื่องดนตรีตัวเดียวหรือเต็มวง การร้องนั้นส่วนใหญ่จะร้องร่วมการแสดงกับนักดนตรีกลุ่มอื่น ไม่ว่าจ่ะเป็นกลุ่มคอรัสที่ร้องในเสียงที่แตกต่างกัน หรือกลุ่มนักเล่นดนตรี อย่างเช่นวงร็อกเป็นต้น การร้องเพลงนั้นอาจร้องแบบไม่เป็นทางการ ร้องเพื่อความบันเทิง อย่างเช่นร้องระหว่างการอาบน้ำ ร้องคาราโอเกะ หรือในบางกรณีร้องอย่างเป็นทางการ เช่นร้องในระหว่างพิธีทางศาสนา หรือนักร้องอาชีพร้องเพื่อแสดงบนเวทีหรือร้องในสตูดิโอ การร้องที่มีทักษะสูงหรือร้องในระดับอาชีพ มักจะต้องอาศัยความสามารถแต่กำเนิด การเรียนการสอน และการฝึกฝน นักร้องมืออาชีพจะสร้างหนทางสู่อาชีพด้วยการเป็นนักร้องในแนวเพลงต่าง ๆ อย่างเช่น นักร้องคลาสสิก นักร้องร็อก พวกเขาต้องฝึกทักษะการร้องในแนวเพลงนั้น ทั้งจากครูสอนร้องหรือโค้ชร้อง ในอาชีพของพวกเขา อ้างอิง การร้องเพลง
วัดเวฬุวัน หรือ วัดเขาจีนแล เป็นวัดในจังหวัดลพบุรี ตั้งอยู่ที่ ตำบลนิคมสร้างตนเอง อำเภอเมืองลพบุรี จังหวัดลพบุรี ตั้งอยู่หุบเขาจีนแลในท้องที่ ต.นิคมสร้างตนเอง อ.เมือง จ.ลพบุรี อยู่ห่างจากศาลากลางจังหวัดลพบุรีประมาณ 18 กิโลเมตร การคมนาคมสะดวกทั้งปี อยู่ใกล้กับอ่างเก็บน้ำซับเหล็ก แต่เดิมบริเวณวัดนี้เป็นป่าทึบเต็มไปด้วยป่าไผ่ หลวงพ่อลี (พระครูอุบาลี ธรรมาจารย์) ได้เดินธุดงค์มาถึงที่นี่ เห็นภูมิประเทศเหมาะสมดี จึงหยุดยั้งอยู่และตั้งสำนักสงฆ์ขึ้น วัดเขาจียแลนี้เป็น สถานที่สงบร่มรื่นธรรมชาติสวยงามเพราะตั้งอยู่กลางหุบเขา ภูเขาล้อมรอบทั้งสี่ด้าน พระพุทธรูปสำคัญ 2 องค์ คือ พระพุทธรูปใหญ่ ที่หลวงพ่อลีสร้าง และพระพุทธรูปที่พระบาทสมเด็จพระปรมินทรมหาภูมิพลอดุลยเดช ทรงสร้างถวายซึ่งประดิษฐานอยู่บนยอดเขา ที่วัด แห่งนี้เหมาะอย่างยิ่งสำหรับการไปเที่ยวพักผ่อนชมธรรมชาติหรือไปแสวงบุญ มีโบสถ์รูปร่างแปลกสวยงามสำหรับให้บำเพ็ญธรรม มีสำนักชีคอยบริการให้ความสะดวกแก่ผู้ไปเที่ยวและไปทำบุญและยังมีหอสมุดของวัดซึ่งมีหนังสือธรรมะต่าง ๆ มากมายไว้บริการ เวฬุวันหรือวัดเขาจีนแล เมื่อผ่านทุ่งทานตะวันไปแล้ว ก็จะตรงเข้าสู่เขตวัดเขาจีนแล โดยจะผ่านเข้าปากหนุมาน ที่อ้าปากทำเป็นซุ้มประตูรอรับศรัทธาที่จะมายังวัด สมกับที่ได้ชื่อว่าลพบุรีเป็นเมืองหนุมาน ผ่านเข้าปากหนุมานไปแล้ว ถนนก็ยังคงดิ่งสู่เชิงเขาเรื่อยไป วัดจะตั้งอยู่ในพื้นที่ส่วนใหญ่อยู่เชิงเขาหรือบนเขา สร้างไว้สวย มีบันไดสำหรับทางขึ้นเขาจำนวน 439 ขั้น อ้างอิง วัดเขาจีนแล จังหวัดลพบุรี เขาจีนแล
พระเจ้าสเน่ห์มิน (; ; 1 เมษายน ค.ศ. 1673) เป็นพระมหากษัตริย์พม่าองค์ที่ 12 แห่งราชวงศ์ตองอูครองราชย์ต่อจากพระเจ้ามังกะยอดินพระบิดาของพระองค์เมื่อ ค.ศ. 1698 ในรัชสมัยของพระองค์ประเทศพม่าได้มีขนาดเล็กลงมากบ้านเมืองอ่อนแอลงซึ่งมีผลทำให้ราชวงศ์ตองอูล่มสลายลง พระชนม์ชีพช่วงต้น พระเจ้าสเน่ห์มินเสด็จพระราชสมภพจากพระเจ้ามังกะยอดินกับพระมเหสี Sanda Dewi (สกุลเดิม Khin Ma Shwe San Oo) ประมาณ เมษายน ค.ศ. 1673 พระองค์ได้รับที่ดินที่ Dabayin และตอนยังทรงพระเยาว์เป็นที่รู้จักในพระนาม Debayin Mintha พระองค์ได้รับการแต่งตั้งเป็นรัชทายาทผู้มีสิทธิโดยตรงในวันที่ 8 กันยายน ค.ศ. 1688 (วันพุธ ขึ้น 14 ค่ำ เดือนตอตะลี่น 1050 ME) รัชสมัย ใน ค.ศ. 1707 พระเจ้าสเน่ห์มินทรงนำเชลยศึกมุสลิมจากตาน-ดแวและพาไปตั้งถิ่นฐานที่ Myedu มุสลิมสามพันคนจากอาณาจักรมเยาะอู้ที่อ่อนแอ่ลี้ภัยในรัชสมัยของพระองค์เมื่อ ค.ศ. 1698–1714 ผู้ลี้ภัยเหล่านี้ถูกแบ่งและตั้งถิ่นฐานที่ตองอู, Yamethin, Nyaung Yan, Yin Daw, เมะทีลา, Pin Dale, Tabet Swe', Bhodhii, Syi Tha, Siputtara, Myae du และ Depayin พระเจ้าสเน่ห์มินยังทรงมีหมวดเรือสองลำชื่อ Elahee และ Selamat ซึ่งทั้งสองชื่อเป็นชื่ออาหรับอิสลาม มีบันทึกว่าเรือเหล่านี้แวะจอดที่ Forte St. George เรือ Elahee ถูกใช้ส่งมิชชันนารีแลกเปลี่ยนระหว่างจักรวรรดิโมกุลกับอาณาจักรพม่า เดินเรือโดยชาวอาหรับ ความสัมพันธ์ทางการทูตระหว่างราชสำนักอังวะกับราชสำนักมุสลิมแห่งโมกุลเริ่มขึ้นใน ค.ศ. 1706 โดยมีการบันทึกแลกเปลี่ยนของขวัญจากโรงงานอังกฤษในเมืองมัทราส ในวัฒนธรรมสมัยนิยม มีนักแสดงผู้รับบท พระเจ้าสเน่ห์มิน ได้แก่ สุรศักดิ์ ชัยอรรถ จากละครเรื่อง พันท้ายนรสิงห์ (2559) หมายเหตุ อ้างอิง บรรณานุกรม
Pilgrim at Masjid Al Haram. Mecca, Saudi |นักแสวงบุญมุสลิมที่มักกะฮ์ ทางด้านศาสนาและจิตวิญญาณ การจาริกแสวงบุญ คือการเดินทางหรือการแสวงหาสิ่งที่มีความสำคัญทางจริยธรรมต่อจิตใจ บางครั้งก็จะเป็นการเดินทางไปยังศาสนสถานที่มีความสำคัญต่อความเชื่อหรือความศรัทธาของผู้นั้น สมาชิกของศาสนาหลักของโลกมักจะร่วมในการเดินทางไปแสวงบุญ ผู้ที่เดินทางไปทำการจาริกแสวงบุญเรียกว่านักแสวงบุญ พระพุทธศาสนามีสังเวชนียสถานที่สำคัญที่สุดที่มีความเกี่ยวข้องกับองค์สมเด็จพระพุทธเจ้าสำหรับนักแสวงบุญอยู่สี่แห่ง: ลุมพินีวันที่ตั้งอยู่ในแคว้นอูธในประเทศเนปาลที่เป็นสถานที่ประสูติ, พุทธคยาที่ตั้งอยู่ในรัฐพิหารในประเทศอินเดียที่เป็นสถานที่ตรัสรู้, สารนาถที่ตั้งอยู่ทางตอนเหนือของเมืองพาราณสีในรัฐอุตตรประเทศในประเทศอินเดียซึ่งเป็นสถานที่ทรงแสดงปฐมเทศนา และ กุสินาราที่ตั้งอยู่ตำบลมถากัวร์ อำเภอกุสินครในรัฐอุตตรประเทศในประเทศอินเดียเป็นสถานที่เสด็จดับขันธปรินิพพาน ในกลุ่มศาสนาอับราฮัมที่ประกอบด้วยศาสนายูดาห์, ศาสนาคริสต์, ศาสนาอิสลาม และ ศาสนาบาไฮ ถือว่าดินแดนศักดิ์สิทธิ์ในอิสราเอลปัจจุบันเป็นศูนย์กลาง ในราชอาณาจักรอิสราเอล และ ราชอาณาจักรยูดาห์ การเดินทางไปยังศูนย์กลางของสิ่งที่มีความสัมพันธ์กับความเชื่อบางแห่งถูกยกเลิกไปในศตวรรษที่ 7 ก่อนคริสต์ศักราช เมื่อการสักการะพระเยโฮวาห์จำกัดอยู่แต่เพียงที่วัดแห่งเยรุซาเล็มเท่านั้น “การจาริกแสวงบุญ” บนแผ่นดินใหญ่ของกรีซก็จะเป็นการเดินทางไปยังเดลฟี หรือโหรซูสที่โดโดนา และทุกสี่ปีระหว่างสมัยกีฬาโอลิมปิค เทวสถานซูสก็จะเต็มไปด้วยผู้มาแสวงบุญจากดินแดนต่างๆ ทุกมุมเมืองของกรีซ เมื่ออเล็กซานเดอร์มหาราชไปถึงอียิปต์ พระองค์ก็ทรงหยุดยั้งทุกสิ่งทุกอย่างลงชั่วคราว และทรงนำผู้ติดตามไม่กี่คนลึกเข้าไปในทะเลทรายลิเบียเพื่อไปปรึกษาโหรที่อัมมุน ระหว่างสมัยการปกครองของราชวงศ์ทอเลมีต่อมา ศาสนสถานไอซิสที่ฟิเล (Philae) ก็มักจะได้รับเครื่องสักการะที่มีคำจารึกภาษากรีกจากผู้มีความเกี่ยวพันที่อยู่จากบ้านเมืองเดิมในกรีซ แม้ว่า “การจาริกแสวงบุญ” มักจะอยู่ในบริบทของศาสนา แต่การจาริกแสวงบุญก็แปรเปลี่ยนไปใช้ในกิจการที่ไม่เกี่ยวกับกับศาสนาได้เช่นการเดินทางไปแสดงความเคารพคนสำคัญของลัทธินิยมเช่นในกรณีที่ทำกันในประเทศคอมมิสนิสต์ ตัวอย่างเช่นการเดินทางไปเยี่ยมชมที่บรรจุศพเลนิน (Lenin's Mausoleum) ที่จัตุรัสแดงก่อนที่สหภาพโซเวียตจะแตกแยกออกจากกัน ซึ่งเป็นพฤติกรรมที่มีลักษณะเดียวกับที่เรียกว่า “การจาริกแสวงบุญ” อ้างอิง Broad, William J. The Oracle: Ancient Delphi and the Science Behind its Lost Secrets, 2006. ISBN 1-59-420081-5.
วัดเสาธงหิน ตั้งอยู่ริมคลองอ้อมนนท์ ใกล้ท่าน้ำบางใหญ่เก่า ในท้องที่หมู่ที่ 1 บ้านคลองอ้อม ตำบลเสาธงหิน อำเภอบางใหญ่ จังหวัดนนทบุรี มีเนื้อที่ประมาณ 9 ไร่เศษ สร้างขึ้นเมื่อประมาณ พ.ศ. 2310 ในสมัยกรุงศรีอยุธยาตอนปลาย ประวัติ วัดเสาธงหิน เป็นวัดเก่าแก่วัดหนึ่ง มีมาแต่ครั้งกรุงศรีอยุธยาเป็นราชธานี แต่เดิมเรียกว่า 'วัดสัก' อาจเนื่องมาจากสถานที่ตั้งของวัดเดิมมีต้นสักและต้นยางอยู่มากในสมัยก่อน หลักฐานรายละเอียดของวัดสักยังหาไม่พบ เพียงแต่สันนิษฐานและคาดคะเนจากวัสดุก่อสร้างที่ยังพอมีเหลืออยู่ในขณะนี้และคำบอกเล่าจากผู้สูงอายุ เช่น พระประธานในพระอุโบสถหลังเก่าที่หล่อด้วยเนื้อชินเงินหมดทั้งองค์ พร้อมด้วยพระโมคคัลลานะและพระสารีบุตรก็หล่อแบบอย่างสมัยกรุงศรีอยุธยา ส่วนอุโบสถหลังเก่าก็เป็นเครื่องยืนยันอีกอย่างหนึ่งว่าเป็นวัดเก่าแก่จริง ๆ วัสดุต่าง ๆ ที่ใช้ในการก่อสร้าง เช่น อิฐก่อผนัง ชุกชี (ฐานพระประธาน) ก็ทำมาจากอิฐก้อนใหญ่เหมือนกันกับอิฐที่ใช้สร้างวัดวาอารามในสมัยกรุงศรีอยุธยา ส่วนผสมปูนที่ก่อสร้างหรือปูนที่ใช้ฉาบนั้นก็คงใช้ส่วนผสมต่าง ๆ ตามแบบช่างในสมัยกรุงศรีอยุธยา เครื่องประดับตกแต่งอุโบสถก็ใช้เครื่องใช้ถ้วยชามสมัยเก่าเป็นเครื่องประดับทั้งหน้าบรรณด้านหน้าและด้านหลัง ตามคำบอกเล่าจากผู้เฒ่าผู้แก่สืบต่อกันมาจนกระทั่งถึงคุณยายยวง พินรอด อายุ 80 ปีเศษ ซึ่งตั้งบ้านเรือนอยู่ข้างวัด ได้มาทำบุญเป็นประจำ และผู้ใหญ่นวล บุญมี อายุ 80 ปีเศษ ชาวบ้านคลองศรีราษฏร์ อีกคนหนึ่งได้เล่าประวัติของวัดเสาธงหินว่า ในขณะที่พระเจ้าตากได้เสด็จกรีธาทัพเพื่อกู้ชาติไทยจากพม่าข้าศึก ได้เสด็จนำทัพผ่านมาทางวัดสัก เมื่อทอดพระเนตรเห็นต้นสักจำนวนมากเป็นที่ร่มรื่น จึงรับสั่งให้หยุดทัพพักพลรบที่วัดสักแห่งนี้ เพื่อพักเอาแรงและรวบรวมกำลังพลจากที่ต่าง ๆ เพื่อออกรบ ไม่ว่าจะเป็นทัพของผู้ใดย่อมมีธงชัยประจำทัพหรือธงประจำตัวของแม่ทัพคนนั้น พระเจ้าตากก็เช่นเดียวกัน ได้รับสั่งให้ปักธงประจำทัพของพระองค์ลงบนกองทราย ณ ตำบลนั้น โดยให้หัวหมู่ทหารนำพลพรรคไปหาเอาหินก้อนใหญ่ ๆ มากองทัพเสาธงและล้อมรอบธงไว้มิให้ธงล้ม เพื่อเป็นเอกลักษณ์ของทัพและเป็นสัญลักษณ์จุดนัดหมายของทหาร แม่ทัพนายกองและไพร่พลทั้งหลายจึงพากันเรียกขานจุดนัดหมายนี้ว่า 'เสาธงหิน' จากปากต่อปากเรียกกันมาเรื่อย ๆ จนกระทั่งถึงทุกวันนี้ ขณะที่ประทับอยู่ ณ ที่แห่งนี้ได้ทรงสังเกตเห็นว่าวัดสักนั้นมีสภาพชำรุดทรุดโทรมมาก องค์พระประธานก็ชำรุดจนแทบจะไม่เป็นองค์พระ เมื่อทรงเสร็จสิ้นการรบจึงคิดที่จะบูรณะซ่อมแซมเพื่อเป็นพุทธบูชา จึงมีรับสั่งให้ทหารเอกคู่พระทัยนามว่า อำดำดิ่ง เดินทางไปที่ตำบลกระจิว (ปัจจุบันอยู่ที่อำเภอภาชี จังหวัดพระนครศรีอยุธยา) ซึ่งเป็นภูมิลำเนาภริยาของท่านมีนามว่า อำแดงสุก ให้รวบรวมกำลังคนและกำลังทรัพย์เท่าที่จะหาได้มาก่อสร้างวัดที่ชำรุดทรุดโทรมให้เป็นวัดใหม่ที่สมบูรณ์ พร้อมกับให้สร้างพระประธานและพระสาวกคือพระสารีบุตรและพระโมคคัลลานะขึ้นใหม่ด้วย เพื่อพระภิกษุสงฆ์จะได้ใช้ในกิจพระพุทธศาสนามาจนกระทั่งทุกวันนี้ เสาธงหินซึ่งเป็นสัญลักษณ์ของวัด ชาวบ้านที่อยู่แถววัดสักที่ร่วมอาสาออกรบไปในครั้งนั้น เมื่อเสร็จงานทัพกลับมาถึงบ้านแล้วก็ได้มาร่วมช่วยสร้างวัดและอุโบสถด้วยเพื่อเป็นอนุสรณ์ว่าครั้งหนึ่งที่แห่งนี้เคยเป็นจุดนัดหมายของกองทัพของสมเด็จพระเจ้าตากสินมหาราช หรือที่เรียกกันว่า 'จุดหมายเสาธงหิน' รวมถึงชาวบ้านละแวกนั้นก็ได้มีส่วนร่วมสร้างและบูรณะ เรียกกันติดปากว่า 'วัดเสาธงหิน' จนกระทั่งมีการจัดระบบปกครองทางการเมืองก็ให้ชื่อว่า 'ตำบลเสาธงหิน' ส่วนวัดก็คงเรียกว่า 'วัดเสาธงหิน' จากนั้นจนถึงปัจจุบัน ผู้ที่ทราบประวัติของวัดสักหรือวัดเสาธงหินทั้งสองท่านที่กล่าวถึงข้างต้นนี้ได้ถึงแก่กรรมไปแล้วในราว พ.ศ. 2510 เสาธงหิน
สงครามสามสิบปีครั้งที่สอง เป็นการนับเวลาซึ่งนักประวัติศาสตร์เรียกในบางครั้งเพื่อเรียกรวมสงครามในทวีปยุโรปตั้งแต่ ค.ศ. 1914-1945 และให้ความสำคัญแก่ความคล้ายคลึงกันของช่วงเวลาทั้งหมด สำหรับความเหมือนกับสงครามสามสิบปี (ค.ศ. 1618-1648) ซึ่งมิใช่สงครามครั้งเดียว แต่ประกอบกันขึ้นจากความขัดแย้งหลายครั้งในเวลาและสถานที่ซึ่งแตกต่างกัน ในภายหลังได้ถูกเรียกและตั้งชื่อรวมกันโดยนักประวัติศาสตร์ และถือว่าเป็นยุคสมัยเดียวกัน สงครามสามสิบปีครั้งที่สองยังได้ถูกมอว่าเป็น 'สงครามกลางเมืองยุโรป' ซึ่งต่อสู้เหนือปัญหาที่อุดมการณ์ใหม่ของเยอรมนี คือ ฟาสซิสต์ นาซี และคอมมิวนิสต์ แนวคิดของ 'สงครามสามสิบปีครั้งที่สอง' เริ่มต้นขึ้นจากหนังสือ The Future in Perspective (1946) ของซิกมุนด์ นูแมนน์ นายกรัฐมนตรีแห่งสหราชอาณาจักร วินสตัน เชอร์ชิลล์เองก็ยังอ้างอิงช่วงเวลาดังกล่าวในหนังสือเล่มแรกที่ชุดหนังสือ 'สงครามโลกครั้งที่สอง' จำนวน 6 เล่ม ความขัดแย้งที่สำคัญในทวีปยุโรประหว่างช่วงเวลานี้ได้แก่ สงครามโลกครั้งที่หนึ่ง (ค.ศ. 1914-1918) สงครามกลางเมืองรัสเซีย (ค.ศ. 1917-1923) สงครามกลางเมืองสเปน (ค.ส. 1936-1939) และสงครามโลกครั้งที่สอง (ค.ศ. 1939-1945) ผลจากสงครามสองประการแรกก่อให้เกิดความขัดแย้งเล็กน้อยในรัฐเอกราชใหม่ในทวีปยุโรปตะวันออกตามมา
วัดท่าผา เป็นวัดราษฎร์ (มหานิกาย) ตั้งอยู่ริมถนนแสงชูโต (ทางหลวงแผ่นดินหมายเลข 323) ในเขตเทศบาลเมืองท่าผา อำเภอบ้านโป่ง จังหวัดราชบุรี ด้านหลังติดแม่น้ำแม่กลอง ปัจจุบันมีพระครูศรีธรรมนาท เจ้าคณะอำเภอบ้านโป่ง เป็นเจ้าอาวาส แทนพระครูวิจิตรธรรมธาดา เจ้าอาวาสวัดหุบกระทิง ที่ได้ลาออก(เพราะมีอาการอาพาธ) โดยได้รับบัญชาและตราตั้งในวันศุกร์ที่ 28 สิงหาคม 2558 ประวัติ วัดท่าผา เดิมชื่อ 'วัดท่าเลียงผา' เนื่องจากสมัยก่อนบริเวณ ต.ท่าผา มีเลียงผาอาศัยอยู่ชุกชุมโดยเฉพาะป่าริมแม่น้ำ สร้างขึ้นเมื่อ พ.ศ. 2407 ตามคำบอกเล่า พระครูบุญคณูปถัมภ์ (หลวงปู่เชย ผลปุญโญ ) เจ้าอาวาสรูปแรกของวัดท่าผา ซึ่งท่านได้สร้างเสนาสนะไว้หลายอย่าง อาทิ อุโบสถ ศาลาการเปรียญ กุฏิสงฆ์ เมรุ หอระฆัง สุขา หลวงปู่เชยท่านได้เป็นที่ศรัทธาของชาวบ้านเพราะเป็นพระที่สร้างและพัฒนาวัดท่าผาให้เจริญรุ่งเรือง หลวงปู่เชยได้มรณภาพเมื่อวันที่ 16 ตุลาคม 2527 สิริอายุ 85 ปี ปัจจุบัน พระครูศรีธรรมนาท เจ้าอาวาสรูปปัจจุบัน ได้บูรณปฏิสังขรณ์วัด รวมทั้งบูรณะและพัฒนาเสนาสนะ ดังนี้ สร้างซุ้มประตูวัดเมื่อปี 2538 ขยายศาลาการเปรียญจากเดิมให้มีขนาดใหญ่และรองรับพุทธศาสนิกชนที่มาทำบุญได้ บูรณะเมรุให้เป็นเมรุไร้มลพิษ สร้างห้องสุขา เขียนจิตรกรรมฝาผนังในศาลาการเปรียญเรื่อง พระเจ้าสิบชาติ วิหารหลวงปู่เชย ที่ท่านได้สร้างไว้เพื่อเป็นที่กราบเคารพบูชาของพุทธศาสนิกชนที่มาทำบุญที่วัด และโครงการที่หลวงพ่อท่านกำลังทำคือ การบูรณปฏิสังขรณ์อุโบสถหลังเดิมที่ชำรุดเก่าแก่มา 50 - 60 ปีแล้ว ในอดีตบริเวณหลังวัดท่าผาที่ติดแม่น้ำแม่กลองเคยใช้เป็นสถานที่ถ่ายละครเรื่อง สายโลหิต อ้างอิง ท่าผา
จิตรกรรมยุคฟื้นฟูศิลปวิทยาอิตาลี จิตรกรรมยุคฟื้นฟูศิลปวิทยาอิตาลี ถูกเสนอเมื่อ 15 มกราคม พ.ศ. 2553 และจะได้รับการพิจารณาภายในวันที่ 29 มกราคม พ.ศ. 2553 เสนอชื่อโดย Matt ;สนับสนุน สนับสนุน --Tinuviel พูดคุย 19:58, 19 มกราคม 2553 (ICT) สนบสนุนครับ --Sry85 21:32, 19 มกราคม 2553 (ICT) ;คัดค้าน ;เสนอแนะการปรับปรุง เห็นมีการแทรกลิงก์รูปในบทความ ถ้านำออกได้จะดี --Sry85 16:40, 16 มกราคม 2553 (ICT) ไม่ทราบว่าพูดถึงการลิงค์เช่น ใน “...“ การตรึงกางเขนของพระเยซู” โดย อัลติเชียโรในบาซิลิกาซานอันโตนิโอแห่งปาดัว...” หรือเปล่าคะ? ถ้าใช่ก็คิดว่าบทความนี้เกี่ยวกับภาพเขียนฉะนั้นการได้เห็นภาพจริงก็จะทำให้ผู้อ่านสามารถเข้าใจได้ง่ายและทันทีว่าหน้าตาของภาพที่พูดถึงเป็นอย่างไรและพูดถึงอะไร เพราะภาพเขียนเช่น “การตรึงกางเขนของพระเยซู” มีด้วยกันมากมาย แต่ถ้าเข้าใจผิดข้อที่คุณติงมาผิดก็กรุณาบอกมาใหม่ด้วยค่ะ --Matt 20:02, 16 มกราคม 2553 (ICT) ใช่ครับ ผมว่าถ้ารูปมีส่วนในการอธิบายบทความ อาจจะลิงก์รูปในลักษณะ เชิงอรรถ ด้านล่างแทน (จะได้ไม่ต้องมีป้ายลิงก์ข้ามภาษา อยู่ข้างบนสุด เพราะดูเหมือน bot จะแปะป้ายหากมีลิงก์ที่มาจากภาษาอื่น หากมีลิงก์ภาษาอื่นแทรกในบทความ) --Sry85 20:19, 16 มกราคม 2553 (ICT) อ๋อ ค่ะ ... --Matt 21:09, 16 มกราคม 2553 (ICT)
Yuri Landman ดนตรีทดลอง ในงานเขียนภาษาอังกฤษ มีความหมายถึงรูปแบบการเรียบเรียงดั้งเดิมที่เกิดขึ้นในกลางศตวรรษที่ 20 ในอเมริกาเหนือมีความหมายว่า การประพันธ์ดนตรีในรูปแบบใดรูปแบบหนึ่งที่ได้ผลมาแบบไม่สามารถคาดเดาได้ ทั้งนี้ดนตรีทดลองมีชื่อเสียงอย่างมาก และมีผู้สนับสนุนอันมีอิทธิพลอย่าง จอห์น เคจ ส่วนในความหมายโดยทั่วไปแล้ว คำว่า 'ทดลอง' (experimental) ใช้เป็นตัวเชื่อมกับชื่อแนวเพลงที่อธิบายถึงดนตรีในทางเฉพาะที่ดันขอบเขต นิยาม หรืออื่น ๆ ซึ่งเป็นสไตล์ลูกผสมที่แตกต่างอย่างมาก หรือแนวรวมแบบนอกคอก หรือส่วนผสมที่โดดเด่นแตกต่างอย่างเห็นได้ชัด ความโดดเด่นของดนตรีทดลองเด่นชัดขึ้นในปลายคริสต์ทศวรรษ 1950 ที่อธิบายถึงการประพันธ์โดยการควบคุมของคอมพิวเตอร์ ซึ่งในบางครั้งก็จะใช้เรียกว่าดนตรีอิเล็กทรอนิกส์ และ musique concrète คำว่าดนตรีทดลองนั้น ได้ใช้โดยสื่อมวลชน ที่คำทั่วไปที่หมายถึง การขัดคอกันของดนตรีที่แยกมาจากดนตรีปกติดั้งเดิม การเกิด ดนตรีทดลองเกิดจากนักแต่งเพลงรู้สึกอึดอัดกับดนตรีคลาสสิค ที่ผู้ฟังจะต้องอยู่นิ่ง ๆ ตั้งใจฟัง โดยนักแต่งเพลงแนวทดลอง พยายามดึงดนตรีให้เข้ามาใกล้ชิดกับชีวิตประจำวันมากขึ้น ตัวอย่างดนตรีทดลอง เบอร์นี เคราส์ (อังกฤษ:Bernie Krause) นักกีต้าร์แจซซ์ชาวอเมริกัน ได้สร้างผลงานจากเสียงธรรมชาติ และสัตว์ป่า โดยเกิดเป็นแขนงใหม่เรียกว่า Soundscape โดยจำแนกเสียงออกเป็น 3 ชนิด คือ เสียงแผ่นดิน (อังกฤษ:Geophony) เสียงที่เกิดจากปรากฏการณ์ธรรมชาติ เช่น ฝนตก ฟ้าร้อง เสียงชีวะ (อังกฤษ:Biophony) เสียงที่เกิดจากสัตว์ เช่น เสียงหางงูขยับ เสียงปีกนกกระพือ เสียงมนุษย์ (อังกฤษ:Anthrophony) เสียงที่มนุษย์ผลิต อ้างอิง บรรณานุกรม Grant, Morag Josephine. 2003. 'Experimental Music Semiotics'. International Review of the Aesthetics and Sociology of Music 34, no. 2 (December): 173–91. Anon. n.d.a. ' Explore Music ... Explore by ... /Avant-Garde//Experimental: Genre '. Allmusic.com. ทดลอง
สมเด็จพระราชินีนาถราซอเฮอรินาแห่งมาดากัสการ์(อังกฤษ:Rasoherina หรือ Rasoaherina) (พ.ศ. 2357 - 1 เมษายน พ.ศ. 2411) ทรงเป็นสมเด็จพระราชินีนาถแห่งมาดากัสการ์ตั้งแต่ปี พ.ศ. 2406 ถึง พ.ศ. 2411 ทรงครองราชสมบัติสืบต่อจากพระเจ้าราดามาที่ 2 แห่งมาดากัสการ์ พระสวามีผู้ถูกลอบปลงพระชนม์ พระนามเดิมของพระนางคือ เจ้าหญิงราโบโดซานากันเดรียนา เสด็จพระราชสมภพในปีพ.ศ. 2357 เป็นพระราชธิดาใน เจ้าชายอันเดรียนท์ซาลามานานเดรียนาแห่งอัมโบฮิเทรียนา กับ เจ้าหญิงราฟารามันจากา และพระนางทรงมีศักดิ์เป็นพระราชนัดดาในสมเด็จพระราชินีนาถรานาวาโลนาที่ 1 แห่งมาดากัสการ์ พระนางทรงอภิเษกสมรสกับพระโอรสของพระราชินีรานาวาโลนาซึ่งก็คือ เจ้าชายราโกโต ซึ่งต่อมาครองราชย์ต่อจากพระมารดาเป็นพระเจ้าราดามาที่ 2 ในปีพ.ศ. 2404 ทำให้ทรงดำรงพระราชอิสริยยศเป็นสมเด็จพระราชินีแห่งมาดากัสการ์ หลังจากพระเจ้าราดามาที่ 2 เสด็จสวรรคตจากการถูกลอบปลงพระชนม์ในปีพ.ศ. 2406 หลังจากพระเจ้าราดามาที่ 2 สวรรคต ประธานเหล่าสภาขุนนางคือ ไรนิไลอาริโวนีได้พยายามตีสนิทกับเจ้าหญิงราโบโด เหล่าขุนนางได้ยื่นข้อเสนอให้พระนางสืบราชสมบัติต่อจากพระสวามี ข้อเสนอนี้รวมไปถึงการปราบปรามการพิจารณาคดีโดยการทรมาน โดยการคุ้มครองจากระบอบกษัตริย์ที่ให้มีเสรีภาพในการนับถือศาสนา อำนาจที่แท้จริงของราชอาณาจักรที่ในรัชสมัยของพระนางขึ้นอยู่กับ นายกรัฐมนตรี ไรนิโวนินาฮิทรินิโอนี ผู้ซึ่งสมรสกับพระนางเพียงไม่กี่สัปดาห์ หลังจากนี้ไม่กี่ปี สมเด็จพระราชินีนาถราซอเฮอรินาทรงแต่งตั้งไรนิไลอาริโวนีขึ้นเป็นนายกรัฐมนตรี สืบต่อจากพี่ชายต่างมารดาของเขาคือไรนิโวนินาฮิทรินิโอนี และเขาก็เป็นผู้มีอำนาจแท้จริงในราชอาณาจักรและเป็นพระสวามีของพระนางด้วย ชาวมาลากาซีได้จดจำเกี่ยวกับพระนางได้ดีเมื่อทรงส่งคณะราชทูตไปยังลอนดอนและปารีส และทรงประกาศห้ามมีตลาดวันอาทิตย์ (ตลาดเกษตรกร) วันที่ 30 มิถุนายน พ.ศ. 2408 ทรงลงพระปรมาภิไธยในสนธิสัญญากับสหราชอาณาจักรให้สิทธิสภาพนอกอาณาเขตแก่พลเมืองชาวอังกฤษและมีการตั้งกงสุล สถานทูต พระนางทรงลงพระปรมาภิไธยในสนธิสัญญาการค้ากับสหรัฐอเมริกาและมีการค้าขายอาวุธต่างๆ และสุดท้ายทรงลงนามในสนธิสัญญาความเป็นมิตรกับฝรั่งเศสระหว่างเชื้อสายของพระนางกับเชื้อสายของจักรพรรดินโปเลียนที่ 3 พระนางทรงได้เข้ารีตนับถือศาสนาคริสต์นิกายโรมันคาทอลิกที่แท่นพระบรรทมก่อนเสด็จสวรรคตเพียงไม่นาน หลังจากพระนางสวรรคต เจ้าหญิงรามาโก ผู้เป็นหนึ่งในพระมเหสีของพระเจ้าราดามาที่ 2 ได้ครองราชสมบัติสืบต่อเป็นสมเด็จพระราชินีนาถรานาวาโลนาที่ 2 แห่งมาดากัสการ์ อ้างอิง ร ร
วัดพานิชธรรมิการาม เป็นวัดในตำบลหนองเต่า อำเภอบ้านหมี่ จังหวัดลพบุรี ประวัติ วัดพานิชธรรมิการาม ตั้งอยู่หลังตลาดหนองเต่า ห่างจากตัวเมืองบ้านหมี่ 11 กิโลเมตร ตั้งอยู่ริมถนนสายเลียบคลองชลประทาน ทางทิศตะวันออกของสถานีรถไฟหนองเต่า ตำบลหนองเต่า อำเภอบ้านหมี่ จังหวัดลพบุรีเดิมชื่อ วัดเจริญธรรมพานิช สร้างเมื่อเดือนมีนาคม พ.ศ. 2469 พ.ศ. 2483 วัดเจริญธรรมพานิช ได้เปลี่ยนชื่อเป็น วัดพานิชธรรมิการาม เพื่อให้ถูกต้องตามหลักภาษาไทย พ.ศ. 2500 พระครูธรรมาภิมณฑ์ เจ้าอาวาสวัดพานิชธรรมิการามได้ทำพิธีวางศิลาฤกษ์พระอุโบสถ 2 ชั้นคอนกรีตเสริมเหล็ก ชั้นล่างก่อสร้างเป็นรูปเต่าโดยพระอุโบสถวางอยู่บนหลังเต่า ปี พ.ศ. 2513 เดือนพฤศจิกายน พลเอกหลวงกัมปนาท แสนยากร องคมนตรีและประธานมูลนิธิราชประชานุเคราะห์ในพระบรมราชูปภัมภ์ ได้เป็นประธานนำผ้ากฐินมาทอด และได้ทำพิธีผูกพัทธสีมา ฝังลูกนิมิตในวันที่ 6 มีนาคม พ.ศ. 2514 (ตรงกับวันขึ้น 10 ค่ำ เดือน 4) จนถึงวันที่ 12 มีนาคม พ.ศ. 2514 (ตรงกับวันแรม 1 ค่ำเดือน 4) รวม 7 วัน 7 คืน เมื่อวันที่ 11 มีนาคม พ.ศ. 2517 พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทั้ง 4 พระองค์ ได้เสด็จมาทรงร่วมพิธีผูกพัทธสีมา ฝังลูกนิมิตของวัด อันเป็นพระมหากรุณาธิคุณล้นพ้นแก่พสกนิกรชาวบ้านตลาดหนองเต่า และได้ร่วมทำกุศลกับพระครูธรรมาภิมณฑ์ ประวัติพระอุโบสถ มีเหตุผลการออกแบบก่อสร้างว่าหลวงปู่เลี้ยงได้ระลึกถึงพระพุทธเจ้าเมื่อครั้งเสวยชาติเป็นเต่าตนุใหญ่อยู่กลางทะเลลึก ท่านใช้เวลาสร้างพระอุโบสถหลังนี้นาน 16 ปีตั้งแต่ พ.ศ. 2501 จนถึง พ.ศ. 2517 อุโบสถหลังนี้เป็นสัญลักษณ์ของหมู่บ้านตลาดหนองเต่า เพดานด้านในโบสถ์เป็นดวงดาวสีทอง แท่นพระประธานเป็นรูปชุกชีมีบัวคว่ำบัวหงายเท้าสิงห์ กรุประดับด้วยกระจกสียกกลีบลวดลายสลับซับซ้อน ฐานกว้าง 8 ศอก สูง 8 ศอก หลังคาด้านนอกของอุโบสถหลังนี้เป็นกระเบื้องเคลือบสีทองซึ่งสามารถมองเห็นได้จากทางรถไฟสายเหนือช่วงที่ผ่านตำบลหนองเต่า อ้างอิง วัดพานิชธรรมิการาม ลพบุรี พานิชธรรมิการาม
คณะเภสัชศาสตร์ จุฬาลงกรณ์มหาวิทยาลัย เป็นคณะเภสัชศาสตร์แห่งแรกในประเทศไทย โดยถือกำเนิดจาก 'แผนกแพทย์ผสมยา โรงเรียนราชแพทยาลัย' หรือ 'โรงเรียนปรุงยา' ตามดำริของสมเด็จเจ้าฟ้ากรมหลวงพิษณุโลกประชานารถและสมเด็จพระเจ้าบรมวงศ์เธอกรมพระยาชัยนาทนเรนทร เมื่อวันที่ 8 ธันวาคม พ.ศ. 2456 ซึ่งถือเป็นวันสถาปนาคณะเภสัชศาสตร์ จุฬาลงกรณ์มหาวิทยาลัย และเป็นวันสถาปนาวิชาชีพเภสัชกรรมในประเทศไทยอีกด้วย เมื่อประดิษฐานจุฬาลงกรณ์มหาวิทยาลัยแล้ว โรงเรียนปรุงยามีฐานะเป็นแผนกแพทย์ผสมยา ในสังกัดคณะแพทยศาสตร์แห่งจุฬาลงกรณ์มหาวิทยาลัย (คณะแพทยศาสตร์และศิริราชพยาบาล) และได้รับการพัฒนาหลักสูตรขึ้น จัดตั้งเป็นแผนกเภสัชกรรมศาสตร์ จุฬาลงกรณ์มหาวิทยาลัย ตามพระราชบัญญัติจุฬาลงกรณ์มหาวิทยาลัย พ.ศ. 2477 ต่อมาในปี พ.ศ. 2486 มีการโอนย้ายสังกัดไปยังมหาวิทยาลัยแพทยศาสตร์ (ปัจจุบันคือ มหาวิทยาลัยมหิดล) เมื่อมหาวิทยาลัยมหิดลจัดตั้งคณะเภสัชศาสตร์ขึ้นใหม่ จึงได้โอนย้ายคณะเภสัชศาสตร์แห่งนี้กลับมาสังกัดจุฬาลงกรณ์มหาวิทยาลัยอีกครั้งหนึ่ง โดยใช้อาคารเภสัชศาสตร์ (ปัจจุบันคือคณะศิลปกรรมศาสตร์) เป็นที่ทำการเรียนการสอนตั้งแต่ปี พ.ศ. 2482 จนกระทั่งในปี พ.ศ. 2525 ได้ย้ายอาคารมาทำการเรียนการสอน ณ ที่ตั้งปัจจุบัน บริเวณสยามสแควร์ ติดกับคณะทันตแพทยศาสตร์ และคณะสัตวแพทยศาสตร์อ่านต่อ...